Document ID: 32007R0336

UREDBA KOMISIJE (ES) št. 336/2007
z dne 28. marca 2007
o spremembi Priloge II k Uredbi Sveta (ES) št. 1788/2003 o uvedbi dajatve v sektorju mleka in mlečnih proizvodov, kar zadeva referenčno vsebnost maščobe za Romunijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1788/2003 z dne 29. septembra 2003 o uvedbi dajatve v sektorju mleka in mlečnih proizvodov (1) in zlasti drugega pododstavka člena 9(5) Uredbe,
ob upoštevanju naslednjega:
(1)
Romunija je zaradi revizije referenčne vsebnosti maščobe, določene v Prilogi II k Uredbi (ES) št. 1788/2003, v skladu s členom 9(5) navedene uredbe Komisiji predložila poročilo, ki na podlagi uradne raziskave podrobno predstavlja rezultate in trende glede vsebnosti maščobe v letu 2004 pri dejanski proizvodnji mleka.
(2)
V skladu s tem poročilom in na podlagi preučitve s strani služb Komisije je treba prilagoditi referenčno vsebnost maščobe, določeno v Prilogi II k Uredbi (ES) št. 1788/2003 za Romunijo.
(3)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
V Prilogi II k Uredbi (ES) št. 1788/2003 se referenčna vrednost „35,93“ za Romunijo nadomesti z referenčno vrednostjo „38,5“.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. aprila 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. marca 2007

Labels: 18
17
6
15